钦定古今图书集成/明伦汇编/闺媛典/第361卷 > 李新声
## 钦定古今图书集成/明伦汇编/闺媛典/第361卷 > 李新声

按《唐书藩镇刘从谏传》，张谷、张沿、陈扬庭皆有文，时
时言古今成败，以佐从谏，故善遇此三人。谷纳邯郸
人李严女为侍人，号新声。当从谏潜图窥胁，新声谏
谷曰：“始天子以从谏为节度，非有战野攻城之功，直
以其父挈齐十二州还天子去就闲，未能夺其嗣耳。
自有泽潞，未闻以一缕一蹄为天子寿，左右皆无赖。
章武朝数镇颠覆，皆雄才杰器，尚不能固天子恩，况
从谏擢自儿女手中，苟不以法得，亦宜以不法终。君
当脱族西去，大丈夫勿顾一饭恩，以骨肉腥健儿食。”
言讫悲涕，谷不能决者三月，畏言泄，缢之。